கேள்வி: அப்துல் கனி பராதர் - வாழ்க்கைக் குறிப்பு பற்றி விளக்கவும்.
பதில்: முல்லா பராதர் 1968-இல், ஆப்கானித்தான் நாட்டின் ஒரூஸ்கான் மாகாணம் உள்ள டேராவுட் மாவட்டத்தின் ஒரு கிராமத்தில் பிறந்தார் என்று இன்டர்போல் கூறுகிறது. இவர் துரானி வகுப்பைச் சேர்ந்தவர் என்று நம்பப்படுகிறது. முன்னாள் ஆப்கான் அதிபர் ஹமித் கர்சாய் இதே வகுப்பைச் சேர்ந்தவர் என்பது குறிப்பிடத்தக்கது. 1994இல் தாலிபான் அமைப்பை உருவாக்கிய நான்கு பேரில் முல்லா அப்துல் கனி பராதரும் ஒருவர். 2001இல், அமெரிக்க தலைமையிலான படைகள் ஆப்கானிஸ்தான் மீது படையெடுத்து தாலிபன்களை ஆட்சியில் இருந்து அகற்றியபோது, அவர் நேட்டோ படைகளுக்கு எதிரான கிளர்ச்சியின் முக்கியத் தலைவராக இருந்தார். தாலிபன்கள் ஆட்சியில் இருந்து அகற்றப்பட்டபோது அவர் தாலிபனின் துணை பாதுகாப்பு அமைச்சராக இருந்தார். முல்லா உமர் உயிருடன் இருந்தபோது, தாலிபன்களுக்கான நிதி திரட்டல் மற்றும் அன்றாட நடவடிக்கைகளின் பொறுப்பாளராக அவர் இருந்தார். ஆப்கானிஸ்தானில் நடந்த அனைத்துப் போர்களிலும் அவர் தாலிபன்களின் தரப்பில் தொடர்ந்து முக்கியப் பங்கு வகித்தார், குறிப்பாக ஹெராத் மற்றும் காபூல் பகுதிகளில் தீவிரமாக செயல்பட்டார். இவர் தாலிபான்களின் ஆப்கானித்தான் இசுலாமிய அமீரகம் இணை நிறுவனர் ஆவார். இவர் முகம்மது உமர் பக்கபலமாக இருந்தவர். இவர் பாகிஸ்தான் மற்றும் அமெரிக்காவின் இரகசிய புலனாய்வு அமைப்புகளான சேவைகளிடை உளவுத்துறை மற்றும் நடுவண் ஒற்று முகமைகளால் பிப்ரவரி 2010-ஆம் ஆண்டில் சிறை பிடிக்கப்பட்டு 24 அக்டோபர் 2018-இல் அமெரிக்காவின் கோரிக்கையின் படி விடுவிக்கப்பட்டார். இவர் அஷ்ரப் கனி அரசை வீழ்த்தி ஆப்கானிஸ்தானில் தாலிபான்களின் ஆப்கானித்தான் இசுலாமிய அமீரகம் தலைவராக வர வாய்ப்புள்ளவர் ஆவார்.[https://www.bbc.com/tamil/global-58229245 தாலிபன் வசமான ஆப்கானிஸ்தானை ஆளப் போகும் தலைவர் யார்?]